cometadata/datacite-titles-descriptions-related-identifiers huggingface dataset:
DOI: 10.14457/cu.the.2013.1748
title: Development of reading materials to enhance English reading ability of students in Three Southern border provinces of Thailand

description: The objectives of this study were 1) to develop the English reading materials, 2) to investigate the effects of the English reading materials on the three southern border provinces students’ English reading ability and 3) to explore the opinions of the students towards the English reading materials. The sample included 30 tenth grade students at Matthayom Sungaipadee School, Narathiwat. The duration of the experiment lasted for 12 weeks. The instruments were the English reading ability test and the English reading materials questionnaire. The data were analyzed using a paired sample t-test, mean score and standard deviation. The findings revealed that 1) aspects of materials development, reading tasks and activities for beginning level readers and local community positively affected students’ reading ability. 2) the post - test mean scores of the students using the English reading ability test were higher than their mean scores of the pre - test at the significance level of .05 3) students reflected positively towards the English reading materials. They demonstrated high level of interests and motivation, and they had good impression for the design of the English reading materials using local context materials in the southern part, such as a topic on local food, holidays and tourist attractions. Furthermore, students viewed that the English reading materials could increase their local community knowledge in terms of their southern Thai cultures and wisdom.
DOI: 10.14457/cu.the.2013.1749
title: ผลของการจัดกิจกรรมพลศึกษาโดยใช้แบบฝึกตารางเก้าช่องประกอบเพลงที่มีต่อสมรรถภาพทางกายที่สัมพันธ์กับสุขภาพของนักเรียนหญิงมัธยมศึกษาตอนต้น

description: การวิจัยครั้งนี้มีวัตถุประสงค์ 1) เพื่อศึกษาผลของการจัดกิจกรรมพลศึกษาโดยใช้แบบฝึกตารางเก้าช่องประกอบเพลงที่มีต่อสมรรถภาพทางกายที่สัมพันธ์กับสุขภาพของนักเรียนหญิงมัธยมศึกษาตอนต้น 2) เพื่อเปรียบเทียบผลของการทดสอบสมรรถภาพทางกายที่สัมพันธ์กับสุขภาพระหว่างกลุ่มทดลองที่ใช้แบบฝึกตารางเก้าช่องประกอบเพลงกับกลุ่มควบคุม ที่ปฏิบัติกิจกรรมตามปกติ กลุ่มตัวอย่างใช้วิธีการเลือกแบบเฉพาะเจาะจง เป็นนักเรียนหญิง มัธยมศึกษาตอนต้น จำนวน 40 คน ที่มีผลการทดสอบสมรรถภาพทางกายที่สัมพันธ์กับสุขภาพต่ำกว่าเกณฑ์มาตรฐาน จากโรงเรียนสายปัญญา ในพระบรมราชินูปถัมภ์ สังกัดกรมสามัญศึกษา โดยแบ่งกลุ่มตัวอย่างออกเป็น 2 กลุ่มๆ ละ 20 คน คือกลุ่มทดลองและกลุ่มควบคุม แบ่งกลุ่มโดยใช้เทคนิคการจับคู่ (Matching) จากการเรียงคะแนนผลการทดสอบสมรรถภาพทางกายที่สัมพันธ์กับสุขภาพ เครื่องมือที่ใช้ในการวิจัยได้แก่ แผนการจัดกิจกรรมพลศึกษา โดยใช้แบบฝึกตารางเก้าช่องประกอบเพลง จำนวน 8 แผน และแบบทดสอบสมรรถภาพทางกายที่สัมพันธ์กับสุขภาพ วิเคราะห์ข้อมูลโดยใช้ค่าเฉลี่ย ส่วนเบี่ยงเบนมาตรฐาน และทดสอบความแตกต่างของค่าคะแนนเฉลี่ยด้วยค่า "ที" ผลการวิจัยพบว่า 1) ค่าคะแนนเฉลี่ยผลของสมรรถภาพทางกายที่สัมพันธ์กับสุขภาพของนักเรียนทั้ง กลุ่มทดลองและกลุ่มควบคุม หลังการทดลองสูงกว่าก่อนการทดลองอย่างมีนัยสำคัญทางสถิติที่ระดับ .05 2) ค่าคะแนนเฉลี่ยผลของสมรรถภาพทางกายที่สัมพันธ์กับสุขภาพหลังการทดลองของนักเรียนกลุ่มทดลองสูงกว่านักเรียนกลุ่มควบคุมอย่างมีนัยสำคัญทางสถิติที่ระดับ .05
DOI: 10.14457/cu.the.2013.1750
title: แนวทางการจัดกิจกรรมการเรียนรู้ตลอดชีวิตเพื่อส่งเสริมความเป็นเมืองแห่งการอ่าน

description: การวิจัยนี้เป็นการศึกษาอนาคตตามเทคนิคเดลฟาย (Delphi technique) มีวัตถุประสงค์เพื่อวิเคราะห์สภาพปัจจุบันขององค์ประกอบและกิจกรรมการเรียนรู้ตลอดชีวิตของเมืองแห่งการอ่าน และนำเสนอแนวทางการจัดกิจกรรมการเรียนรู้ตลอดชีวิตเพื่อส่งเสริมความเป็นเมืองแห่งการอ่าน ผู้วิจัยศึกษาเอกสารงานวิจัยที่เกี่ยวข้องทั้งในประเทศและต่างประเทศ ศึกษาชุมชนรักการอ่าน 3 ชุมชน โดยใช้แบบสัมภาษณ์ และรวบรวมความคิดเห็นของผู้เชี่ยวชาญ จำนวน 10 ท่าน โดยใช้แบบสัมภาษณ์และแบบสอบถามตามเทคนิคเดลฟาย แล้วนำมาสรุปหาฉันทามติของกลุ่มผู้เชี่ยวชาญ ผลการวิจัยสรุปได้ดังนี้ 1.องค์ประกอบและกิจกรรมการเรียนรู้ตลอดชีวิตของเมืองแห่งการอ่าน แบ่งได้เป็น 5 ด้านหลัก ได้แก่ ด้านหลักการและนโยบาย ด้านกระบวนการในการพัฒนาเมืองแห่งการอ่าน ด้านกิจกรรมการเรียนรู้ตลอดชีวิต ด้านทรัพยากรการเรียนรู้ และด้านเครือข่ายผู้มีส่วนเกี่ยวข้อง 2.แนวทางการจัดกิจกรรมการเรียนรู้ตลอดชีวิตเพื่อส่งเสริมความเป็นเมืองแห่งการอ่าน มี 5 แนวทาง ได้แก่ 1) แนวทางด้านหลักการและนโยบาย ควรมีนโยบายสร้างความตระหนักให้ประชาชนเห็นความสำคัญของการอ่าน มีนโยบายพัฒนาห้องสมุดเป็นศูนย์กลางการเสริมสร้างวัฒนธรรมการอ่านของประชาชน และมีนโยบายส่งเสริมการเข้าถึงหนังสือ 2) แนวทางด้านกระบวนการในการพัฒนาเมืองแห่งการอ่าน ควรมีการพัฒนากิจกรรมส่งเสริมการอ่านตามสภาพ/บริบทของแต่ละพื้นที่ พัฒนาแหล่งเรียนรู้และบุคลากรให้มีความพร้อมในการให้บริการส่งเสริมการอ่าน และจัดกิจกรรมเพื่อปลุกจิตสำนึกสร้างนิสัยรักการอ่านให้กับประชาชน 3) แนวทางด้านกิจกรรมการเรียนรู้ตลอดชีวิต ควรเป็นกิจกรรมที่มีรูปแบบหลากหลาย และนำกิจกรรมหรือโครงการที่ประสบผลสำเร็จในต่างประเทศมาประยุกต์ใช้ 4) แนวทางด้านทรัพยากรการเรียนรู้ หนังสือและสื่อต่างๆควรมีราคาถูก มีการจัดสถานที่และสิ่งแวดล้อม เพื่อสร้างบรรยากาศให้เหมาะสมกับการอ่าน รวมถึงปรับปรุงระบบเทคโนโลยีสารสนเทศ 5) แนวทางด้านเครือข่ายผู้มีส่วนเกี่ยวข้อง ทุกหน่วยงาน ทุกองค์กรควรร่วมกันจัดกิจกรรมส่งเสริมการอ่าน โดยมีการสร้างเครือข่ายผู้มีส่วนเกี่ยวข้องทั้งหมด อาทิ ความร่วมมือจากหน่วยงานภาครัฐ เอกชน สถาบันการศึกษา และครอบครัว แนวทางการจัดกิจกรรมการเรียนรู้ตลอดชีวิตเพื่อส่งเสริมความเป็นเมืองแห่งการอ่าน จะเป็นประโยชน์ต่อการพัฒนาเมืองแห่งการอ่าน ทั้งนี้อยู่กับการปรับใช้ของแต่ละพื้นที่ที่แตกต่างกัน
DOI: 10.14457/cu.the.2013.1751
title: การพัฒนาความรู้และความสามารถในการเชื่อมโยงทางคณิตศาสตร์ โดยการจัดกิจกรรมการเรียนรู้คณิตศาสตร์ตามแนวทฤษฎีพหุปัญญาของนักเรียนประถมศึกษาปีที่ 5

description: การวิจัยครั้งนี้มีวัตถุประสงค์เพื่อ 1.เปรียบเทียบความรู้ทางคณิตศาสตร์ของนักเรียนระหว่างกลุ่มที่ได้รับการจัดกิจกรรมการเรียนรู้คณิตศาสตร์ตามแนวทฤษฎีพหุปัญญากับกลุ่มที่ได้รับการจัดกิจกรรมการเรียนรู้คณิตศาสตร์แบบปกติ 2.เปรียบเทียบความสามารถในการเชื่อมโยงทางคณิตศาสตร์นักเรียนที่ได้รับการจัดกิจกรรมการเรียนรู้คณิตศาสตร์ตามแนวทฤษฎีพหุปัญญา ระหว่างก่อนการทดลองกับหลังการทดลอง 3.เปรียบเทียบความสามารถในการเชื่อมโยงทางคณิตศาสตร์ของนักเรียนระหว่างกลุ่มที่ได้รับการจัดกิจกรรมการเรียนรู้คณิตศาสตร์ตามแนวทฤษฎีพหุปัญญากับกลุ่มที่ได้รับการจัดกิจกรรมการเรียนรู้คณิตศาสตร์แบบปกติ 4.ศึกษาพัฒนาการด้านความสามารถในการเชื่อมโยงทางคณิตศาสตร์ของนักเรียนกลุ่มที่ได้รับการจัดกิจกรรมการเรียนรู้คณิตศาสตร์ตามแนวทฤษฎีพหุปัญญา กลุ่มตัวอย่างเป็นนักเรียนชั้นประถมศึกษาปีที่ 5 โรงเรียนอนุบาลนครราชสีมา ภาคเรียนที่ 2 ปีการศึกษา 2555 เป็นนักเรียนกลุ่มทดลอง 40 คน และนักเรียนกลุ่มควบคุม 41 คน นักเรียนกลุ่มทดลองได้รับการจัดกิจกรรมการเรียนรู้คณิตศาสตร์ตามแนวทฤษฎีพหุปัญญา และนักเรียนกลุ่มควบคุมได้รับการจัดกิจกรรมการเรียนรู้คณิตศาสตร์แบบปกติ เครื่องมือที่ใช้ในการเก็บรวบรวมข้อมูลคือ แบบทดสอบวัดความรู้ทางคณิตศาสตร์และแบบทดสอบวัดความสามารถในการเชื่อมโยงทางคณิตศาสตร์ เครื่องมือที่ใช้ในการทดลองคือ แผนการจัดกิจกรรมการเรียนรู้คณิตศาสตร์ตามแนวทฤษฎีพหุปัญญา และแผนการจัดกิจกรรมการเรียนรู้คณิตศาสตร์แบบปกติ ซึ่งผู้วิจัยสร้างขึ้นเอง วิเคราะห์ข้อมูลโดยหาค่าเฉลี่ยเลขคณิต ส่วนเบี่ยงเบนมาตรฐาน และการทดสอบค่าที (t-test) ผลการวิจัยพบว่า 1.นักเรียนที่ได้รับการจัดกิจกรรมการเรียนรู้คณิตศาสตร์ตามแนวทฤษฎีพหุปัญญามีความรู้ทางคณิตศาสตร์สูงกว่านักเรียนที่ได้รับการจัดกิจกรรมการเรียนรู้คณิตศาสตร์แบบปกติอย่างมีนัยสำคัญทางสถิติที่ระดับ .05 2.นักเรียนที่ได้รับการจัดกิจกรรมการเรียนรู้คณิตศาสตร์ตามแนวทฤษฎีพหุปัญญามีความสามารถในการเชื่อมโยงทางคณิตศาสตร์หลังการทดลองสูงกว่าก่อนการทดลองอย่างมีนัยสำคัญทางสถิติที่ระดับ .05 3.นักเรียนที่ได้รับการจัดกิจกรรมการเรียนรู้คณิตศาสตร์ตามแนวทฤษฎีพหุปัญญามีความสามารถในการเชื่อมโยงทางคณิตศาสตร์สูงกว่านักเรียนที่ได้รับการจัดกิจกรรมการเรียนรู้คณิตศาสตร์แบบปกติอย่างมีนัยสำคัญทางสถิติที่ระดับ .05 4.นักเรียนที่ได้รับการจัดกิจกรรมการเรียนรู้คณิตศาสตร์ตามแนวทฤษฎีพหุปัญญามีพัฒนาการด้านความสามารถในการเชื่อมโยงทางคณิตศาสตร์ที่ดีขึ้น
DOI: 10.14457/cu.the.2013.1752
title: การศึกษาทักษะการเรียนเพื่อการเรียนรู้ของนักเรียนชั้นมัธยมศึกษาตอนปลาย: การวิจัยแบบผสมวิธี

description: การวิจัยครั้งนี้มีวัตถุประสงค์เพื่อ 1) เพื่อศึกษาทักษะการเรียนเพื่อการเรียนรู้ของนักเรียนชั้นมัธยมศึกษาตอนปลาย 2) เพื่อเปรียบเทียบทักษะการเรียนเพื่อการเรียนรู้ ของนักเรียนชั้นมัธยมศึกษาตอนปลายจำแนกตามแผนการเรียน เกรดเฉลี่ยสะสม และรูปแบบการเรียน 3) เพื่อศึกษาแนวทางในการส่งเสริมทักษะการเรียนเพื่อการเรียนรู้ของนักเรียนชั้นมัธยมศึกษาตอนปลาย โดยใช้วิธีการวิจัยแบบผสมวิธี คือ เริ่มจากการสำรวจทักษะการเรียนเพื่อการเพื่อการเรียนรู้ โดยใช้แบบทดสอบและแบบสอบถาม เก็บข้อมูลจากนักเรียนชั้นมัธยมศึกษาตอนปลาย จำนวน 411 คน วิเคราะห์ผลโดยใช้สถิติภาคบรรยาย และการทดสอบสถิติอนุมาน คือ ไค-สแควร์ และการวิเคราะห์ความแปรปรวน หลังจากนั้นจัดการสนทนากลุ่มครูผู้สอน 4 กลุ่ม จำนวน 31 คน เพื่อค้นหาแนวทางในการส่งเสริมทักษะการเรียนเพื่อการเรียนรู้ ผลวิจัยสรุปได้ดังนี้ 1) ทักษะการเรียนเพื่อการเรียนรู้เฉลี่ยของนักเรียนชั้นมัธยมศึกษาตอนปลายอยู่ในระดับมาก 2) ทักษะการเรียนเพื่อการเรียนรู้มีความแตกต่างกันตามแผนการเรียน เกรดเฉลี่ยสะสมและรูปแบบการเรียน โดยนักเรียนที่เรียนในแผนการเรียนวิทยาศาสตร์จะมีทักษะการเรียนเพื่อการเรียนรู้สูงกว่านักเรียนแผนการเรียนศิลป์-ภาษา นักเรียนที่มีเกรดเฉลี่ยสะสมสูงกว่าจะมีทักษะการเรียนเพื่อการเรียนรู้สูงกว่า และนักเรียนที่มีรูปแบบการเรียนแบบมีส่วนร่วม มีทักษะการเรียนเพื่อการเรียนรู้สูงกว่านักเรียนที่มีรูปแบบการเรียนแบบหลีกเลี่ยง 3) แนวทางในการส่งเสริมทักษะการเรียนเพื่อการเรียนรู้ 5 ด้านดังต่อไปนี้ ด้านการสอนของผู้สอนด้านรูปแบบการเรียนของผู้เรียนด้านการพัฒนาความสามารถด้านต่างๆ ของผู้เรียนด้านปัจจัยสนับสนุนการเรียนรู้ของผู้เรียนและด้านการดึงหลักปรัชญาของเศรษฐกิจพอเพียงมาร่วมในกระบวนการเรียนรู้
DOI: 10.14457/cu.the.2013.1754
title: ผลกระทบต่อหลักกฎหมายมหาชน อันเนื่องมาจากคำวินิจฉัยศาลรัฐธรรมนูญที่ 12-14/2553

description: สมาชิกสภาผู้แทนราษฎรและสมาชิกวุฒิสภา เป็นบุคคลสาธารณะที่เป็นตัวแทนของ ประชาชนในการใช้อำนาจนิติบัญญัติในการปกครองระบบรัฐสภา สมาชิกสภาผู้แทนราษฎรและ สมาชิกวุฒิสภาสามารถใช้อำนาจในตำแหน่งหน้าที่เอื้อต่อผลประโยชน์ของตนและพวกพ้องได้ ดังนั้น รัฐธรรมนูญแห่งราชอาณาจักรไทย พ.ศ. 2550 จึงบัญญัติกฎหมายเพื่อป้องกันหลักการขัดกันแห่ง ผลประโยชน์ไว้ในมาตรา 265 โดยห้าม สมาชิกสภาผู้แทนราษฎรและสมาชิกวุฒิสภา ถือหุ้นในบริษัท ที่รับสัมปทานจากรัฐหน่วยราชการ หน่วยงานของรัฐ หรือรัฐวิสาหกิจ หรือหุ้นในบริษัทที่เข้าเป็น คู่สัญญากับรัฐหน่วยราชการ หน่วยงานของรัฐ หรือรัฐวิสาหกิจ อันมีลักษณะเป็นการผูกขาดตัดตอน หรือหุ้นในบริษัทกิจการหนังสือพิมพ์ หุ้นในบริษัทกิจการวิทยุกระจายเสียง หุ้นในบริษัทกิจการวิทยุ โทรทัศน์หุ้นในบริษัทกิจการโทรคมนาคม แต่เมื่อสมาชิกสภาผู้แทนราษฎรและสมาชิกวุฒิสภากระทำการตามมาตราดังกล่าวและคดีขึ้น สู่ศาลรัฐธรรมนูญ ศาลรัฐธรรมนูญได้มีคำวินิจฉัยศาลรัฐธรรมนูญที่ 12-14/2553 โดยการตีความ เกี่ยวกับระยะเวลาการเข้าถือครองหุ้น โดยหากถือครองหุ้นในบริษัทต้องห้ามมาก่อนเข้ารับตำแหน่งไม่ ถือว่าเป็นการกระทำที่ขัดกันแห่งผลประโยชน์ จึงไม่ต้องพ้นจากสมาชิกสภาพ อันมีผลให้มาตรการ ตามมาตรา 265 แทบสิ้นสภาพบังคับโดยปริยาย ซึ่งก่อให้เกิดผลกระทบต่อหลักกฎหมายมหาชน เนื่องจากเป็นการตีความที่ขัดต่อกฎหมายมหาชนเรื่อง หลักนิติธรรม หลักนิติรัฐ และการป้องกันการ กระทำที่เป็นการขัดกันแห่งผลประโยชน์ของผู้ดำรงตำแหน่งทางการเมือง หลักการควบคุมการ ตรวจสอบอำนาจบริหาร นิติบัญญัติโดยอำนาจตุลาการ หลักการตีความกฎหมาย หลักความเป็น กฎหมายสูงสุดของรัฐธรรมนูญ หลักความได้สัดส่วน รวมทั้งเจตนารมณ์ของรัฐธรรมนูญ ในส่วนที่ เกี่ยวกับการตรวจสอบการใช้อำนาจรัฐด้วย แม้ว่า ศาลรัฐธรรมนูญมีอิสระในการใช้ดุลพินิจในการตีความบทบัญญัติแห่งรัฐธรรมนูญ แต่ การใช้ดุลยพินิจจำต้องอยู่ในกรอบแห่งหลักกฎหมาย เมื่อการตีความของศาลรัฐธรรมนูญขัดต่อหลัก กฎหมายมหาชน ดังนั้น จึงควรมีการวางกรอบในการใช้ดุลพินิจของตุลาการศาลรัฐธรรมนูญ ตลอดจน แก้ไขบทบัญญัติ รัฐธรรมนูญแห่งราชอาณาจักรไทย พ.ศ. 2550 มาตรา 265 ให้ชัดเจนมากยิ่งขึ้น อีก ทั้งยังควรเพิ่มมาตรการลงโทษกับผู้กระทำการต้องห้ามตามบทบัญญัติของรัฐธรรมนูญโดยการห้ามมิ ให้ สมาชิกสภาผู้แทนราษฎรและสมาชิกวุฒิสภา ที่กระทำการฝ่าฝืนบทบัญญัติรัฐธรรมนูญลักษณะ ดังกล่าวลงสมัครรับเลือกตั้งซ่อมเพื่อแทนตำแหน่งที่ว่างของตนเอง และต้องรับผิดชอบชดใช้ค่าใช้จ่าย ที่เกิดจากการเลือกตั้งซ่อมแทนตำแหน่งที่ว่างของตนเองด้วย
DOI: 10.14457/cu.the.2013.1755
title: การวิเคราะห์แบบแผนการเสิร์ฟของกีฬาเซปักตะกร้อในการแข่งขันชิงถ้วยพระราชทานคิงส์คัพ ครั้งที่ 26

description: การวิจัยครั้งนี้มีวัตถุประสงค์เพื่อศึกษาแบบแผนการเสิร์ฟของกีฬาเซปักตะกร้อ วิเคราะห์แบบแผนการเสิร์ฟของกีฬาเซปักตะกร้อ และเปรียบเทียบแบบแผนการเสิร์ฟของกีฬาเซปักตะกร้อระหว่างทีมชนะกับทีมแพ้ในการแข่งขันชิงถ้วยพระราชทานคิงส์คัพ ครั้งที่ 26 กลุ่มตัวอย่างที่ใช้คือ ทีมที่เข้าร่วมการแข่งขันชิงถ้วยพระราชทานคิงส์คัพ ครั้งที่ 26 ประเภททีมชุดชาย ของการแข่งขันระดับพรีเมียร์ รวมทั้งสิ้น 8 ทีม ได้แก่ ทีมชาติไทย ทีมชาติมาเลเซีย ทีมชาติญี่ปุ่น ทีมชาติบรูไน ทีมชาติเกาหลี ทีมชาติอินโดเนเซีย ทีมชาติเมียนม่า และทีมชาติอินเดีย ทำการบันทึกภาพเก็บข้อมูลจำนวน 15 นัดการแข่งขัน นำเทปบันทึกภาพการแข่งขันมาวิเคราะห์ผ่านโปรแกรม Focus X2 Version 1.5 นำผลที่ได้มาวิเคราะห์ข้อมูลทางสถิติ โดยการหาค่าความถี่และค่าร้อยละ ผลการวิจัยพบว่า 1.พบแบบแผนการเสิร์ฟของกีฬาเซปักตะกร้อที่เป็นที่นิยมใช้ในปัจจุบัน จำนวน 21 แบบแผนการเสิร์ฟ และพบปัจจัยที่เกี่ยวข้องกับการเสิร์ฟ จำนวน 7 ปัจจัย แบ่งเป็นรูปแบบการโยนลูกเสิร์ฟ จำนวน 3 รูปแบบและรูปแบบการยืนรับลูกเสิร์ฟ 4 รูปแบบ 2.การวิเคราะห์แบบแผนการเสิร์ฟในการแข่งขันกีฬาเซปักตะกร้อชิงถ้วยพระราชทานคิงส์คัพ ครั้งที่ 26 พบแบบแผนการเสิร์ฟของกีฬาเซปักตะกร้อที่ใช้จริงจำนวน 18 แบบแผน และพบว่าแบบแผนการเสิร์ฟที่นิยมมากที่สุด แบบแผนการเสิร์ฟที่ได้ผลมากที่สุดและแบบแผนการเสิร์ฟที่ได้คะแนนมากที่สุด คือ แบบแผนการเสิร์ฟด้วยข้างเท้าด้านในแบบเปลี่ยนทิศทางไปยังตัวผู้เล่นฝ่ายคู่แข่งขัน และแบบแผนการเสิร์ฟด้วยข้างเท้าด้านในแบบรุนแรงไปยังตัวผู้เล่นฝ่ายคู่แข่งขัน ส่วนแบบแผนการเสิร์ฟที่มีประสิทธิภาพมากที่สุด คือ แบบแผนการเสิร์ฟด้วยหลังเท้าแบบรุนแรงไปยังพื้นที่ว่างระหว่างตัวผู้เล่นฝ่ายคู่แข่งขัน แบบแผนการเสิร์ฟด้วยหลังเท้าแบบรุนแรงไปยังพื้นที่ว่างในสนามแข่งขัน และแบบแผนการเสิร์ฟด้วยหลังเท้าแบบสั้น แต่ไม่พบแบบแผนการเสิร์ฟแบบใหม่3.การเปรียบเทียบแบบแผนการเสิร์ฟของกีฬาเซปักตะกร้อระหว่างทีมชนะกับทีมแพ้ในการแข่งขันชิงถ้วยพระราชทานคิงส์คัพ ครั้งที่ 26 พบว่าแบบแผนการเสิร์ฟที่นิยมใช้มากที่สุดและแบบแผนการเสิร์ฟที่ได้ผลมากที่สุดของทีมชนะกับทีมแพ้มีความสอดคล้องกัน คือ ใช้แบบแผนการเสิร์ฟด้วยข้างเท้าด้านในแบบเปลี่ยนทิศทางไปยังตัวผู้เล่นฝ่ายคู่แข่งขัน แบบแผนการเสิร์ฟที่ได้คะแนนมากที่สุดของทีมชนะ คือ แบบแผนการเสิร์ฟด้วยข้างเท้าด้านในแบบรุนแรงไปยังตัวผู้เล่นฝ่ายคู่แข่งขัน ซึ่งแตกต่างกับทีมแพ้ที่ใช้แบบแผนการเสิร์ฟด้วยข้างเท้าด้านในแบบเปลี่ยนทิศทางไปยังตัวผู้เล่นฝ่ายคู่แข่งขัน แบบแผนการเสิร์ฟที่มีประสิทธิภาพมากที่สุดของทีมชนะ คือ แบบแผนการเสิร์ฟด้วยหลังเท้าแบบรุนแรงไปยังพื้นที่ว่างระหว่างตัวผู้เล่นฝ่ายคู่แข่งขัน ซึ่งแตกต่างกับทีมแพ้ที่ใช้แบบแผนการเสิร์ฟด้วยหลังเท้าแบบสั้น สรุปว่าแบบแผนการเสิร์ฟของกีฬาเซปักตะกร้อที่โค้ชควรเน้นในการเล่น คือ แบบแผนการเสิร์ฟด้วยข้างเท้าด้านในแบบเปลี่ยนทิศทางไปยังตัวผู้เล่นฝ่ายคู่แข่งขัน และแบบแผนการเสิร์ฟด้วยข้างเท้าด้านในแบบรุนแรงไปยังตัวผู้เล่นฝ่ายคู่แข่งขัน เพราะเป็นแบบแผนการเสิร์ฟที่นิยมมากที่สุด เป็นแบบแผนการเสิร์ฟที่ได้ผลมากที่สุด และเป็นแบบแผนการเสิร์ฟที่ได้คะแนนมากที่สุดในการแข่งขัน และควรพิจารณาแบบแผนการเสิร์ฟด้วยหลังเท้าแบบรุนแรงไปยังพื้นที่ว่างระหว่างตัวผู้เล่นฝ่ายคู่แข่งขัน แบบแผนการเสิร์ฟด้วยหลังเท้าแบบรุนแรงไปยังพื้นที่ว่างในสนามแข่งขันและแบบแผนการเสิร์ฟด้วยหลังเท้าแบบสั้น เนื่องจากเป็นแบบแผนการเสิร์ฟที่มีประสิทธิภาพสูงที่สุด
DOI: 10.14455/nrct.res.2017.406
title: การประยุกต์ใช้เทคโนโลยีสะอาดในกระบวนการผลิตแป้งมันสำปะหลัง กรณีศึกษา บริษัท จ.เจริญมาร์เก็ตติ้ง จำกัด (Application of Cleaner Technology in Tapioca Starch Production Process Case Study J.Charoen Marketing Company Limited)
DOI: 10.14455/nrct.res.2018.185
title: ระบบฐานข้อมูลสารสนเทศด้านอาหารและโภชนาการสำหรับผู้สูงอายุที่เป็นโรคเบาหวานในจังหวัดเลย (Informations System on Food and Nutrition for Older with Diabetes Mellitus in Loei Province)
DOI: 10.14455/nrct.res.2018.186
title: การบูรณาการภูมิปัญญาการใช้ใบย่านางและขมิ้นสำหรับการแปรรูปหน่อไม้อบแห้งโดยใช้เครื่องอบพลังงานแสงอาทิตย์ (การบูรณาการภูมิปัญญาการใช้ใบย่านางและขมิ้นสำหรับการแปรรูปหน่อไม้อบแห้งโดยใช้เครื่องอบพลังงานแสงอาทิตย์)
DOI: 10.14455/nrct.res.2019.6
title: การเพาะพันธุ์และการอนุบาลปลาน้ำหมึก ในพื้นที่โครงการอนุรักษ์พันธุกรรมพืช มหาวิทยาลัยพะเยา (Induced breeding and larval rearing of butterfly barb (Opsarius pulchellus) in water resources of the University of Phayao plant genetic conservation areas)
DOI: 10.14455/nrct.res.2019.7
title: การศึกษาการเปลี่ยนแปลงคุณภาพของหม่ำและไส้กรอกเปรี้ยวจากเนื้อโคพร้อมบริโภคในระหว่างการเก็บรักษา (A study on quality changes of ready-to-eat fermented beef products (Mum Neua and Sai Krok Prew during storage)
DOI: 10.14457/cu.the.2013.1756
title: ความไวของเอกซ์เพอร์ท เอ็มทีบี/อาร์ไอเอฟ ในการวินิจฉัยวัณโรคเยื่อหุ้มปอดโดยการส่งตรวจจากน้ำในช่องเยื่อหุ้มปอดและ เนื้อเยื่อหุ้มปอด

description: ที่มา: วัณโรคเยื่อหุ้มปอดเป็นสาเหตุที่พบบ่อยของน้ำในโพรงเยื่อหุ้มปอด การวินิจฉัยที่แน่นอนยืนยันโดยการเพาะเชื้อวัณโรคขึ้นจากน้ำในช่องเยื่อหุ้มปอดหรือเนื้อเยื่อหุ้มปอด ซึ่งมีความไวที่ต่ำและใช้เวลาเพาะเชื้อขึ้นค่อนข้างนาน เอกซ์เพอร์ท เอ็มทีบี/อาร์ไอเอฟเป็นวิธีใหม่ในการตรวจทางพันธุกรรมของเชื้อวัณโรคซึ่งสามารถทำได้ง่ายและได้ผลรวดเร็ว แต่ยังไม่มีการศึกษาประสิทธิภาพเพื่อใช้ในการวินิจฉัยวัณโรคเยื่อหุ้มปอดมาก่อน วิธีการศึกษา: นำผู้ป่วยที่มีน้ำในโพรงเยื่อหุ้มปอดที่ยังไม่ได้รับการวินิจฉัยเข้ามาร่วมการศึกษาเพื่อเจาะดูดน้ำในช่องเยื่อหุ้มปอดและตัดชิ้นเนื้อเยื่อหุ้มปอด ตรวจเอกซ์เพอร์ท เอ็มทีบี/อาร์ไอเอฟจากน้ำในช่องเยื่อหุ้มปอด, เนื้อเยื่อหุ้มปอดและเสมหะ เพื่อหาความไวในการวินิจฉัย ผลการศึกษา: มีผู้ป่วยวัณโรคเยื่อหุ้มปอด 27 คนและโพรงน้ำในเยื่อหุ้มปอดจากสาเหตุอื่น 25 คน เอกซ์เพอร์ท เอ็มทีบี/อาร์ไอเอฟจากน้ำในช่องเยื่อหุ้มปอดและเนื้อเยื่อหุ้มปอดให้ผลบวก 6 คน (22%) และ 20 คน (74%) ตามลำดับ เสมหะให้ผลบวก 4 คน (15%) ความไวของเอกซ์เพอร์ท เอ็มทีบี/อาร์ไอเอฟจากน้ำในช่องเยื่อหุ้มปอดและ เนื้อเยื่อหุ้มปอดรวมกันได้ 81.5%, ความจำเพาะ 100% ผลการตรวจทางพยาธิวิทยาของเยื่อหุ้มปอดให้ผลเป็นแกรนูโลมา 24 คน (88.8%) ถ้ารวมผลทางพยาธิวิทยาของเยื่อหุ้มปอดร่วมกับผลการตรวจเอกซ์เพอร์ท เอ็มทีบี/อาร์ไอเอฟจากน้ำในช่องเยื่อหุ้มปอดและเนื้อเยื่อหุ้มปอดจะมีความไวเพิ่มเป็น 100% สรุปผลการศึกษา: เอกซ์เพอร์ท เอ็มทีบี/อาร์ไอเอฟมีความไวและความจำเพาะในการวินิจฉัยวัณโรคเยื่อหุ้มปอดสูง และเพิ่มความไวในการวินิจฉัยขึ้นจากการส่งทางพยาธิวิทยาของเยื่อหุ้มปอดเพียงอย่างเดียว
DOI: 10.14457/cu.the.2013.1757
title: A sutdy of factors influencing public construction project delay in bhutan

description: The objectives of this research are to identify the factors influencing public construction project delay in Bhutan, rank the important level of factors and to provide useful recommendations to prevent public construction project delay in Bhutan. The questionnaire survey, site investigation and interview technique with the government engineers and contractors were conducted for gathering the essential data. Statistical methods like mean, standard deviation, coefficient of variation, relative importance index and t- test were applied for data analysis. The important level for influencing the project delay is ranked and screened by mean value 3.50 and above. The result from the overall ranking showed that shortage of national construction labor is the main factor influencing to project delay in Bhutan. Similarly, the ranking of factors discretely from the viewpoint of contractors and government engineers showed that unqualified workforce at site is the main factor influencing to construction delay in Bhutan. To solve the problem of construction project delay, in depth interview with 10 construction experts suggested for increasing the number of vocational training institutes and facilitating the workers with better incentives and working environment. The experts have also suggest for introducing authorized distributor of quality labor center in the country.
DOI: 10.14457/cu.the.2013.1758
title: การประยุกต์ใช้โครงข่ายตัวรับรู้และตัวกระตุ้นไร้สาย ZigBee สำหรับระบบการจัดการพลังงานภายในอาคารตามโพรโทคอล IEEE1888

description: วิทยานิพนธ์ฉบับนี้นำเสนอการสร้างเกตเวย์ ZigBee ในระดับห้องปฏิบัติการสำหรับระบบการจัดการพลังงานภายในอาคารบนพื้นฐานของมาตรฐาน IEEE1888 ในกรอบการริเริ่มโครงการวิจัยและพัฒนาเทคโนโลยีระบบโครงข่ายไฟฟ้าอัจฉริยะเพื่อบริหารจัดการการใช้พลังงานของอาคาร (CU-BEMS) ของภาควิชาวิศวกรรมไฟฟ้าในระบบนี้ได้ใช้งานฟังก์ชันของ ZigBee สำหรับการวัดและการส่งข้อมูลของตัวรับรู้และสื่อสารไปยังหน่วยเก็บข้อมูลหรือระบบฐานข้อมูลและโปรแกรมประยุกต์ผ่านโพรโทคอล FETCH, WRITE และ TRAP ในมาตรฐาน IEEE1888 ในวิทยานิพนธ์นี้ได้ออกแบบ สร้าง ติดตั้ง และทดสอบเกตเวย์จำนวน 2 ตัว, โนดตัวรับรู้ CU-BEMS จำนวน 50 โนด ซึ่งแต่ละตัวทำหน้าที่วัดอุณหภูมิ ความชื้นสัมพัทธ์ ความเข้มแสง และสถานะการเคลื่อนไหวของคนภายในห้องปฏิบัติการวิจัยและห้องบุคคลากรของสาขาวิชาวิศวกรรมไฟฟ้าสื่อสาร ชั้น 13 อาคารเจริญวิศวกรรม (ตึก 4) ภาควิชาวิศวกรรมไฟฟ้า คณะวิศวกรรมศาสตร์ จุฬาลงกรณ์มหาวิทยาลัย การทดสอบทั้งหมดได้ดำเนินการให้ใกล้เคียงที่สุดกับสถานการณ์การใช้งานที่เกิดขึ้นจริงของโครงการ CU-BEMS ซึ่งทำให้สามารถกำหนดค่าพารามิเตอร์ที่สำคัญของตัวรับรู้ CU-BEMS ได้ พบว่าเมื่อติดตั้งโนดตัวรับรู้ CU-BEMS จำนวน 28 โนดเพื่อเชื่อมต่อกับเกตเวย์ในสถานที่จริงภายในห้องปฏิบัติการวิจัยสาขาวิชาวิศวกรรมไฟฟ้าสื่อสารซึ่งเป็นค่าความหนาแน่นสูงสุดของจำนวนโนดตัวรับรู้ต่อเกตเวย์ที่ติดตั้งในโครงการ CU-BEMSผลทดสอบพบว่าถ้าหากตัวรับรู้มีคาบเวลาการส่งข้อมูลมากกว่า 30 วินาทีแล้วอัตราส่วนของกลุ่มข้อมูลสำเร็จจะมีค่ามากกว่า 99 เปอร์เซ็นต์ และอัตราส่วนของกลุ่มข้อมูลผิดพลาดและข้อมูลสูญหายจะมีค่าน้อยกว่า 1 เปอร์เซ็นต์ ในส่วนคาบเวลาการส่งของตัวรับรู้เท่ากับ 60 วินาที นั้น จากการวัดเป็นระยะเวลา 3 สัปดาห์พบว่าค่าสภาพพร้อมใช้งานของเกตเวย์มีค่าสูงกว่า 99 เปอร์เซ็นต์ และได้ค่าเวลาเฉลี่ยของการรีเซตเกตเวย์ต่อครั้งน้อยกว่า 11 วินาที นอกจากนี้สำหรับโนดตัวรับรู้ ZigBee จากบริษัทดิจิ อินเทอร์เนชันแนลชนิดใช้งานไฟเลี้ยงวงจรโดยแบตเตอที่ได้ติดตั้งภายในอาคารภาควิชาวิศวกรรมไฟฟ้าถ้าเลือกใช้ค่าความจุแบตเตอรี่ 2000 มิลลิแอมป์ชั่วโมง จะมีอายุการใช้งานของแบตเตอรี่ประมาณ 1.5 ปี ถ้าตัวรับรู้มีคาบเวลาการส่งข้อมูลถูกตั้งไว้เท่ากับ 10 นาที สำหรับงานที่กำลังดำเนินงานในอนาคตนั้นโนดตัวรับรู้ CU-BEMS จำนวน 95 โนด, ตัวรับรู้จากบริษัทดิจิ อินเทอร์เนชันแนล จำนวน 66 โนด, เกตเวย์จำนวน 10 ตัว, และการตั้งค่าพารามิเตอร์ของระบบจากงานวิจัยนี้จะถูกนำมาติดตั้ง, สอบเทียบ และใช้งานจริงสำหรับการขยายผลโครงการ CU-BEMS เพื่อให้ครอบคลุมพื้นที่อาคารทั้งหมด 2 อาคารและมีจำนวน 8 ชั้นของภาควิชาวิศวกรรมไฟฟ้า โครงการดังกล่าวจะแล้วเสร็จภายในปี พ.ศ. 2557
DOI: 10.14457/cu.the.2013.1759
title: ปัจจัยเสี่ยงของภาวะตับอักเสบเรื้อรังในผู้ป่วยไทยที่ติดเชื้อเอชไอวี ที่ไม่พบเชื้อไวรัสตับอักเสบชนิดบีหรือซีร่วมด้วย

description: วัตถุประสงค์ของงานวิจัยเพื่อศึกษาข้อมูลทางคลินิกและปัจจัยเสี่ยงของภาวะตับอักเสบเรื้อรังในผู้ป่วยคนไทยที่ติดเชื้อเอชไอวีที่ไม่พบเชื้อไวรัสตับอักเสบชนิดบีหรือซีร่วมด้วยงานวิจัยนี้เป็นแบบ Nested case-control ในกลุ่มผู้ป่วยไทยที่ติดเชื้อเอชไอวี โดยการจับคู่ใช้วันที่เริ่มยาต้านไวรัสเอชไอวีเป็นหลัก ระหว่างเดือนพฤศจิกายน 2545 – กรกฎาคม 2555 กลุ่มศึกษาหมายถึง ผู้ป่วยที่มีผลเลือด ALT &gt; 40 IU/L อย่างน้อย 2 ครั้งติดกัน ห่างกัน 6 เดือน และ กลุ่มควบคุมหมายถึง ผู้ป่วยที่ไม่มีผลเลือด ALT &gt; 40 IU/L อย่างน้อย 2 ครั้งติดกัน ห่างกัน 6 เดือน และผลเลือด ALT ต้องน้อยกว่า 40 IU/L ในครั้งล่าสุดที่มาตรวจ ทั้งสองกลุ่มศึกษาต้องมีผลเลือด ALT ปกติ ก่อนที่จะเริ่มยาต้านไวรัสเอชไอวี ข้อมูลทางคลินิกและปัจจัยเสี่ยงของภาวะตับอักเสบเรื้อรัง ได้แก่ ข้อมูลด้านโรคติดเชื้อเอชไอวี ข้อมูลยาต้านไวรัสเอชไอวีและโรคทางเมตาบอลิก ได้ถูกรวบรวมเพื่อนำมาทำการวิเคราะห์ข้อมูลต่อไป วิธี Conditional logistic regression เป็นวิธีการที่ใช้ในการวิเคราะห์ปัจจัยเสี่ยงของภาวะตับอักเสบเรื้อรังในผู้ที่ติดเชื้อเอชไอวี ผู้ป่วยติดเชื้อเอชไอวีทั้งหมด 124 คู่ มีระยะเวลาติดตาม 3,195 บุคคล-ปี อุบัติการณ์ของภาวะตับอักเสบเรื้อรังเท่ากับ 5.4 ต่อ 100 บุคคล-ปี อายุเฉลี่ยเท่ากับ 33 + 7.3 ปี เป็นเพศชาย ร้อยละ 41.1 ระยะเวลาเฉลี่ยตั้งแต่เริ่มยาต้านไวรัสจนเกิดภาวะตับอักเสบเรื้อรังเท่ากับ 2.3 + 2 ปี เพศชาย (adjusted Odds ratio, OR, 95% CI: 3.1, 1.5-6.6, p = 0.002) และ ผู้ป่วยที่มีดัชนีมวลกายสูง (BMI &gt; 23 กก. /ม.2, adjusted OR, 95% CI: 2.3, 1.1-4.6, p = 0.02) เป็นปัจจัยเสี่ยงอิสระต่อการเกิดภาวะตับอักเสบเรื้อรังโดยจากการวิเคราะห์ความสัมพันธ์แบบตัวแปรพหุ สรุปว่า เพศชายและผู้ป่วยที่มีดัชนีมวลกายสูงเป็นปัจจัยเสี่ยงต่อการเกิดภาวะตับอักเสบเรื้อรังในผู้ป่วยคนไทยที่ติดเชื้อเอชไอวีที่ไม่พบเชื้อไวรัสตับอักเสบชนิดบีหรือซีร่วมด้วย